**ชื่อหัวข้อวิจัย**

การพัฒนารูปแบบการดูแลผู้ป่วยจิตเวชด้วยการมีส่วนร่วมของชุมชนตำบลกุดจิก

**หัวหน้าผู้วิจัย และ ผู้ร่วมวิจัย**

**หัวหน้าโครงการวิจัย**

ชื่อ นางสาวจันธิดา หงษาวนา ตำแหน่ง นักวิชาการสาธารณสุข โรงพยาบาลส่งเสริมสุขภาพตำบลบ้านกุดจิก

**ผู้ร่วมวิจัย**

1. นางสาวพรทิพา วิเศษดี ตำแหน่ง พยาบาลวิชาชีพชำนาญการ โรงพยาบาลส่งเสริมสุขภาพตำบลบ้านกุดจิก

2. นางสาวสุพัชรา จ้องสาระ ตำแหน่ง พยาบาลวิชาชีพ โรงพยาบาลส่งเสริมสุขภาพตำบลบ้านกุดจิก

**(GAB) ปัญหาที่จำเป็นต้องศึกษา**

โรคจิตเวชเป็นความเจ็บป่วยทางจิตที่รุนแรง มีสภาพการเจ็บป่วยเรื้อรัง บางรายมีปัญหาซับซ้อน ต้องเข้ารับการรักษาในโรงพยาบาลบ่อย ๆ และเมื่อกลับสู่ชุมชนมักมีปัญหาในการดำเนินชีวิต ได้รับการดูแลที่ไม่ถูกต้อง หรือขาดผู้ดูแล ขาดการเอาใจใส่ ทำให้การรักษาไม่ต่อเนื่อง เกิดอาการกำเริบ ก่อความรุนแรงต่อครอบครัว ชุมชน และมีปัญหาในการใช้ชีวิตในชุมชน ทำให้ผู้ป่วยต้องกลับมารักษาในโรงพยาบาล ครั้งแล้วครั้งเล่าด้วยอาการกำเริบซ้ำ ส่งผลกระทบต่อทั้งตัวผู้ป่วยเอง ครอบครัว และชุมชน

 ในการนี้ผู้วิจัยและคณะ จึงได้เล็งเห็นความสำคัญของปัญหาของรูปแบบการดูแลผู้ป่วยจิตเวช อีกทั้งโรงพยาบาลส่งเสริมสุขภาพตำบล ได้สนับสนุนการเรียนรู้การพัฒนางานประจำเพื่อนำไปสู่งานวิจัย (Routine to Research; R2R) พร้อมกระบวนการพัฒนาคุณภาพการให้บริการใน รพ.สต. เพื่อตอบสนองนโยบายการประเมินคุณภาพ รพ.สต.ติดดาว ผู้วิจัยจึงสนใจศึกษาการพัฒนารูปแบบการดูแลผู้ป่วยจิตเวชในชุมชนแบบมีส่วนร่วม ด้วยการใช้กระบวนการวิจัยเชิงปฏิบัติการ (Action Research) ซึ่งต้องอาศัยความร่วมมือจากบุคลากรทุกภาคส่วนในชุมชน และภาคีเครือข่ายที่เกี่ยวข้อง ในการมีส่วนร่วมเข้ามาพัฒนารูปแบบการดูแลผู้ป่วยจิตเวชในชุมชน โดยกระบวนการ 4 ขั้นตอน คือ 1) การวางแผน (Planning) 2) การปฏิบัติตามแผน (Do) 3) การตรวจสอบ (Check) 4) การปรับปรุงหรือการแก้ไขปัญหา (Act) วงจรการปฏิบัติการนี้เรียกย่อ ๆ ว่า วงจร PDCA ซึ่งเป็นแนวคิดของ W.Edwards Deming (1950 อ้างใน ชนิกานต์ เธียรสูตร, 2551) จึงจะทำให้รูปแบบการดูแลผู้ป่วยจิตเวชในชุมชนมีรูปแบบที่ชัดเจน เหมาะสม สอดคล้องกับนโยบายการทำงานของพื้นที่ ดังนั้น ผู้วิจัยจึงได้ พัฒนารูปแบบการดูแลผู้ป่วยจิตเวชในชุมชนอย่างย่างมีส่วนร่วมต่อไป

**วัตถุประสงค์การศึกษา**

 **วัตถุประสงค์หลัก**

เพื่อศึกษาการพัฒนารูปแบบการดูแลผู้ป่วยจิตเวชที่บ้านของโรงพยาบาลส่งเสริมสุขภาพตำบลกุดจิก

**รูปแบบการศึกษา** การวิจัยเชิงปฏิบัติการ(Action research)

**ประชากรและกลุ่มตัวอย่าง**  ตัวแทนในชุมชนกุดจิก

**กรอบแนวคิด**

ขั้นวางแผน (Plan)

1. ประชุมเชิงปฏิบัติการผู้ที่เกี่ยวข้องเพื่อวิเคราะห์สถานการณ์ และสรุปภาพรวมของปัญหา
2. กำหนดแผนในการดำเนินการและแผนกลยุทธ์เพื่อพัฒนาระบบงาน

ขั้นปฏิบัติการ (Do)

1. พัฒนาศักยภาพของบุคลากรที่เกี่ยวข้อง
2. จัดทำแผน/โครงการเพื่อพัฒนารูปแบบการดูแลผู้ป่วยจิตเวช
3. จัดทำคู่มือ แบบบันทึกรายงาน/ตัวชี้วัดต่างๆ ในมาตรฐานของงาน
4. จัดหา/จัดเตรียมอุปกรณ์ เพื่อให้พร้อมสำหรับการดูแลและการบริการ
5. จัดเตรียมสถานที่ให้เหมาะสมและมีมาตรฐาน

ขั้นการปรับปรุง (Act)

1. ประเมินมาตรฐาน/ตัวชี้วัด
2. ประเมินความรู้ความเข้าใจของบุคลากรและเจ้าหน้าที่ที่เกี่ยวข้อง
3. ปัญหา/อุปสรรคในการดำเนินงานและวางแผนเพื่อแก้ไขปัญหาในวงรอบต่อไป
4. ปัจจัยความสำเร็จของการดำเนินงาน

**ผลลัพธ์**

1. รูปแบบการดูแลผู้ป่วยจิตเวชในชุมชนกุดจิก
2. ศักยภาพบุคลากรที่เกี่ยวข้องในการดูแลผู้ป่วยจิตเวชในชุมชนกุดจิก
3. ชุมชนมีส่วนร่วมในการดูแลการดูแลผู้ป่วยจิตเวชในชุมชนกุดจิก

ขั้นติดตามและประเมินผล (Check)

1. แบบประเมินมาตรฐาน/ตัวชี้วัด
2. แบบประเมินความรู้ความเข้าใจของบุคลากรและเจ้าหน้าที่ที่เกี่ยวข้อง
3. การสังเกตการมีส่วนร่วม

ปัจจัยนำเข้า

1. เจ้าหน้าที่ รพ.สต.กุดจิก/อสม.

2. ผู้นำชุมชน / อปท.

3. งบประมาณโครงการจากกองทุน สปสช.

**สถิติที่ใช้** สถิติเชิงพรรณนา จำนวน ร้อยละ ส่วนเบี่ยงเบนมาตรฐาน ค่าเฉลี่ย การวิเคราะห์เชิงเนื้อหา Pair-T test

**ผลการศึกษาที่คาดว่าจะเกิดขึ้น**

1. ผู้ป่วยจิตเวชเข้าถึงการบริการด้านสุขภาพจิตและจิตเวชอย่างเหมาะสม
2. ชุมชนมีส่วนร่วมในการดูแลผู้ป่วยจิตเวชในชุมชนกุดจิก
3. เกิดรูปแบบการดูแลผู้ป่วยจิตเวชในชุชนกุดจิก
4. เพิ่มพัฒนาศักยภาพบุคลากรที่เกี่ยวข้องในการดูแลผู้ป่วยจิตเวชในชุมชนกุดจิก

**สรุปผลการศึกษา**

1. รูปแบบการดูแลสุขภาพจิต ตำบลกุดจิก
2. ศักยภาพบุคคลากร
3. ระดับการมีส่วนร่วมของชุมชนมีในการดูแลผู้ป่วยจิตเวชในชุมชนกุดจิก